Հավելված

արդարադատության նախարարի

2023 թվականի դեկտեմբերի 28-ի N 819-Լ հրամանի

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2023-2026 ԹՎԱԿԱՆՆԵՐԻ ՀԱԿԱԿՈՌՈՒՊՑԻՈՆ ՌԱԶՄԱՎԱՐՈՒԹՅԱՆ ԵՎ ԴՐԱՆԻՑ ԲԽՈՂ ԳՈՐԾՈՂՈՒԹՅՈՒՆՆԵՐԻ ԾՐԱԳՐԻ ՇՐՋԱՆԱԿՆԵՐՈՒՄ 2024-2026 ԹՎԱԿԱՆՆԵՐԻ ՀԱՂՈՐԴԱԿՑՄԱՆ ՀԱՅԵՑԱԿԱՐԳԸ ԵՎ ԳՈՐԾՈՂՈՒԹՅՈՒՆՆԵՐԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ**

### **ՀԱՅԵՑԱԿԱՐԳ**

### **ՀԱՂՈՐԴԱԿՑՄԱՆ ԳՈՐԾՈՂՈՒԹՅՈՒՆՆԵՐԻ ԾՐԱԳՐԻ ՆՊԱՏԱԿԸ**

Կառավարությունը որդեգրել է կոռուպցիայի դեմ անշեղ պայքարը որպես իր քաղաքականության հիմնական ու գերակա ուղղություններից մեկը, ինչը շարունակաբար իր ամրագրումն է ստացել Կառավարության գործունեության ծրագրերով, հակակոռուպցիոն ռազմավարություններով և վերափոխման հայեցակարգերով։ Պետության հակակոռուպցիոն քաղաքականության շարունակականության ապահովման նպատակով 2023թ. հոկտեմբերի 26-ին ՀՀ կառավարությունը հաստատեց «ՀՀ հակակոռուպցիոն ռազմավարությանը և դրանից բխող 2023-2026 թվականների գործողությունների ծրագիրը» (այսուհետ նաև՝ Ռազմավարություն)։ Նոր ռազմավարության հիմնական նպատակներից է հետևողականորեն իրականացնել կոռուպցիայի դեմ պայքարում ՀՀ կառավարության նախանշած հայեցակարգային դրույթներն ու սկզբունքները և ապահովել հակակոռուպցիոն բարեփոխումների շարունակականությունը, ինչպես նաև նպաստելու կոռուպցիայի դեմ պայքարի ինտեգրմանը հասարակության արժեքներին՝ քաղաքացիների շրջանում արմատավորելով կոռուպցիան դատապարտող և դրա դեմ պայքարող մշակույթ։

Հակակոռուպցիոն քաղաքականությունը Կառավարության կարևորագույն առաջնահերթություններից է, ուստի այս ուղղությամբ գործադրված ջանքերը պետք է լինեն համակարգային և ուղղված ոչ միայն օրենսդրական դաշտի բարելավմանը, այլև առկա կառուցակարգերի վերաբերյալ հասարակության իրազեկվածության բարձրացմանն ու հասարակության մասնակցայնության ապահովմանը։ Միաժամանակ կոռուպցիայի դեմ պայքարում պետության քայլերն ամբողջացնելու նպատակով այս ոլորտում հանրության տեղեկացվածության բարձրացմանն է ուղղված սույն Հաղորդակցման գործողությունների ծրագիրը։

Սույն փաստաթղթի հիմնական նպատակներն են հանրությանը, տարբեր թիրախային խմբերին Ռազմավարության հիմնական ուղղությունների, կատարվող աշխատանքների վերաբերյալ արդյունավետ իրազեկման և հասարակության ներառման միջոցով ապահովել հանրային աջակցությունն իրականացվող բարեփոխումներին և հակակոռուպցիոն բարեփոխումների արդյունավետ իրականացումը: Միաժամանակ անհրաժեշտ է քայլեր ձեռնարկել իրազեկելու հանրությանը հակակոռուպցիոն մասնագիտացված մարմինների լիազորությունների և գործառույթների շրջանակի մասին:

Սույն հայեցակարգի և գործողությունների ծրագրի արդյունավետ իրականացումը կհանգեցնի կոռուպցիայի նկատմամբ հանրային անհանդուրժողականության բարձրացմանը և իրավունքի գերակայության և մարդու իրավունքների պաշտպանության զգացումի ամրապնդմանը, կառավարության համակարգի և պետական ծառայողների շրջանում թափանցիկության և հաշվետվողականության խթանմանը, կոռուպցիայի դեմ պայքարելու ջանքերում տարբեր խմբերի հետ համագործակցության հաստատմանը:

### **ՀԱՂՈՐԴԱԿՑՈՒԹՅԱՆ ԳՈՐԾՈՂՈՒԹՅՈՒՆՆԵՐԻ ԾՐԱԳՐԻ ԻՐԱԿԱՆԱՑՄԱՆԸ ՀԱՄԱԿԱՐԳՈՒՄԸ ԵՎ ՀԱՄԱԳՈՐԾԱԿՑՈՒԹՅՈՒՆԸ**

*Միջգերատեսչական աշխատանքային խմբի ձևավորում․*

Հաղորդակցման հայեցակարգի և գործողությունների ծրագրի արդյունավետ իրականացման նպատակով ձևավորվելու է Հակակոռուպցիոն ռազմավարության և դրանից բխող 2023-2026թթ․ գործողությունների ծրագրով նախատեսված գործողությունների համար պատասխանատու, ինչպես նաև այլ շահագրգիռ պետական մարմինների մասնակցությամբ միջգերատեսչական աշխատանքային խումբ, որն ապահովելու է Հաղորդակցման գործողությունների ծրագրով նախատեսված գործողությունների իրականացման համակարգումը։

*Համագործակցություն քաղաքացիական հասարակության, փորձագիտական և ակադեմիական շրջանակի հետ․*

Հակակոռուպցիոն բարեփոխումների իրականացման գործում կարևոր և առանցքային դերակատարություն ունի նաև քաղաքացիական հասարակությունը։ Ուստի կարևորվում է քաղաքացիական հասարակության ներգրավումը ոչ միայն Ռազմավարության, այլև սույն հաղորդակցման գործողությունների ծրագրի իրականացմանը՝ նպատակ ունենալով ապահովել հակակոռուպցիոն գործողությունների վերաբերյալ հանրային իրազեկվածության բարձրացումը, հակակոռուպցիոն կրթության բաղադրիչների մշակումն ու ներդրումը և այլն։

Քաղաքացիական հասարակությունը, փորձագիտական և ակադեմիական շրջանակը հանդիսանում են Կառավարության լավագույն գործընկերը՝ հակակոռուպցիոն գործողությունների և բարեփոխումների մասին հանրությանը իրազեկելու և հանրային վստահությունը բարձրացնելու գործում: Այս նպատակով նախատեսվում է քաղաքացիական հասարակության ներկայացուցիչների հետ միասին համագործակցության հարթակի ձևավորում և հաղորդակցման գործողությունների ծրագրով նախատեսված գործողությունների համատեղ իրականացում՝ համագործակցությամբ։ Միաժամանակ քաղաքացիական հասարակությունը և փորձագիտական համայնքն այս հայեցակարգը և գործողությունների ծրագրի հանրային վերահսկողությունն են ապահովում և նպաստում դրա առավել արդյունավետ իրականացմանը:

*Գործարար ոլորտի ներգրավվածություն․*

Գործարարներին կոռուպցիայի դեմ պայքարում ներգրավելը, մասնավոր ոլորտի համար հակակոռուպցիոն միջոցառումների իրականացումը, բարեվարքության ամրապնդումը գործարար ոլորտում և պետություն-գործարար ոլորտ հարաբերություններում հակակոռուպցիոն քաղաքականության կարևորագույն ուղղություններից են: Այս առումով կարևորվում է գործարար ոլորտի ներգրավվածությունը հաղորդակցման գործողությունների ծրագրով նախատեսված գործողությունների իրականացմանը։

*Մեդիայի հետ աշխատանք.*

Մեդիայի հետ աշխատանքում անհրաժեշտ է ռազմավարական մոտեցում որդեգրել հակակոռուպցիոն ռազմավարության շրջանակներում իրականացվող գործողությունների լուսաբանման և հանրության իրազեկման գործում՝ կիրառելով տարբեր ձևաչափեր, այդ թվում՝ ասուլիսներ, հարցազրույցներ, պատմություններ, off-the-record հանդիպումներ և հաղորդակցման այլ մեթոդներ:

*Ակտիվ երիտասարդության ներգրավում.*

Ժողովրդավարական հասարակություններում փոփոխությունների հիմքում միշտ էլ եղել է ակտիվ երիտասարդությունը։ Վերջինս ամենաշատն է հավատում, որ կարող է ազդել Հայաստանում որոշումների [կայացման](https://www.iri.org/wp-content/uploads/2019/07/armenia_poll_may_2019_final.pdf) վրա։ Ուստի նրանք նույնպես կարող են շարժիչ ուժ դառնալ կոռուպցիայի դեմ անհանդուրժողականության մշակույթի սերմանման գործում։

**ԳՆԱՀԱՏՈՒՄ ԵՎ ՄՈՆԻԹՈՐԻՆԳ**

Հաղորդակցման հայեցակարգի և գործողությունների ծրագրի իրականացման ընթացքի գնահատումն ու մշտադիտարկումը կարևոր են արդյունավետությունն ապահովելու և, իրադրությամբ պայմանավորված, անհրաժեշտ փոփոխություններ կատարելու համար, որի նպատակով կարող է կիրառվել հետևյալ գործիքակազմը։ Այս առումով իրականացվելու է հիմնական արդյունավետության ցուցիչների (KPI) ստուգում ռազմավարության գործողության ծրագրում ներառված ակնկալվող արդյունքների հետ: Տարեկան հաշվետվությունների ներկայացում սահմանված հիմնական արդյունավետության ցուցիչների (KPI) նկատմամբ առաջընթացը չափելու համար: Հաշվետվությունները ներկայացվում են տարվա ավարտից հետո մեկամսյա ժամկետում: Հաշվետվությունները ներկայացվում են Հաղորդակցման գործողությունների ծրագիրը համակարգող միջգերատեսչական աշխատանքային խմբին, ինչպես նաև հրապարակվելու են Արդարադատության նախարարության կայքէջում, իսկ և Հակակառուպցիոն ռազմավարության մոնիթորինգի և գնահատման հարթակի ձևավորումից հետո այդ հարթակում տասնհինգօրյա ժամկետում: Հաշվետվությունների մեջ ներառվելու են տեղեկություններ բարեփոխումներին նվիրված հրապարակումների և դրանցում դրական միտումների, արձանագրված հաջողությունների վերաբերյալ, ինչպես նաև առաջարկներ հաղորդակցային գործողությունների բարելավման կամ գործողությունների ծրագրում փոփոխությունների մասին:

**Հարցումներ և հետադարձ կապ.** Ըստ Միջազգային հանրապետական ինստիտուտի (IRI) կողմից 2023թ. հունվար-փետրվար ամիսներին արված [հարցման արդյունքների](https://www.iri.org/resources/public-opinion-survey-residents-of-armenia-january-march-2023/)՝ հարցվածների 73%-ը նշել է, որ կոռուպցիան շատ մեծ կամ ավելի շուտ մեծ խնդիր է Հայաստանի Հանրապետությունում:

Չնայած կառավարության կողմից իրականացված բարեփոխումների և գործողությունների՝ հանրային կարծիքի ուսումնասիրության արդյունքները վկայում են հակակոռուպցիոն բարեփոխումների և հակակոռուպցիոն մասնագիտացված մարմինների գործունեության վերաբերյալ հանրային իրազեկվածության մակարդակի բարձրացման անհրաժեշտության մասին: Այդպես, նշված հարցման արդյունքներով, հարցվածների 32% չի կարողացել նշել հակակոռուպցիոն որևէ բարեփոխում, իսկ 46%-ը պարզապես հրաժարվել է պատասխանել այդ հարցին:

Սույն հաղորդակցման գործողությունների առանցքային նպատակը հանրային իրազեկման բարձրացմանը զուգահեռ Ռազմավարության արդյունքների ներկայացումն է՝ ապահովելու հանրության տեղեկացվածությունը պետության հակակոռուպցիոն բարեփոխումների, հակակոռուպցիոն մարմինների գործունեության և կոռուպցիայի դեմ պայքարում պետության քաղաքականության վերաբերյալ։

Այս նպատակի իրագործումը գնահատելու և չափելի ու որակական արդյունք ունենալու համար Հաղորդակցման գործողությունների ծրագրի ժամկետի ավարտին իրականացվելու է հանրային կարծիքի համապետական հարցման անցկացում, ինչպես նաև շահառուների հետ ֆոկուս խմբային քննարկումների իրականացում՝ տարբեր ոլորտներից տեղեկություններ և հիմնախնդիրներ հավաքելու համար: Այս հարցումները և ֆոկուս խմբային քննարկումները կարող են չափել իրազեկվածության մակարդակը, կոռուպցիայի ընկալումը, բավարարվածությունը հաղորդակցման ջանքերից, ինչպես նաև դուրս բերել բարեփոխումների օրակարգի բարելավման առաջարկներ: Հանրային կարծիքի համապետական հարցման արդյունքները ներկայացվելու և քննարկվելու են շահագրգիռ մարմինների, քաղաքացիական հասարակության և ԶԼՄ ներկայացուցիչներ հետ։

**ՀԱՂՈՐԴԱԿՑՄԱՆ ԳՈՐԾՈՂՈՒԹՅՈՒՆՆԵՐԻ ԾՐԱԳԻՐ**

|  |  |  |  |  |  |
| --- | --- | --- | --- | --- | --- |
| **Նպատակ** | **Առաջարկվող հաղորդակցային և իրազեկման գործողություններ, մեթոդներ և հարթակներ** | **Ակնկալվող արդյունք/արդյունքային ցուցանիշ** | **Վերջնաժամկետ** | **Պատասխանատու մարմին** | **Ֆինանսական միջոցներ** |
| 1․ Հաղորդակցային միջոցառումների համակարգում և միասնական ուղերձների ներկայացում | 1․1 Հակակոռուպցիոն հաղորդակցության աշխատանքային խմբի ձևավորում, խմբի աշխատակարգի ընդունում, հանդիպումների ժամանակացույցի հաստատում: | 1․1 Ձևավորված է հակակոռուպցիոն հաղորդակցության միջգերատեսչական աշխատանքային խումբ՝ շահագրգիռ մարմինների ներկայացուցիչների մասնակցությամբ։ | 2024թ. ապրիլ | ՀՀ արդարադատության նախարարություն  Ձևավորումից հետո՝ Հակակոռուպցիոն հաղորդակցության միջգերատեսչական աշխատանքային խումբ:  Հակակոռուպցիոն ռազմավարության իրականացման գործընթացում ներգրավված մարմիններ  (համաձայնությամբ)  Համագործակցությամբ՝ ՔՀԿ-ներ, միջազգային կազմակերպություններ, խմբագրություններ  (համաձայնությամբ) | Օրենքով չարգելված միջոցներ |
| 1․2․ Աշխատանքային խմբի տարեկան հաշվետվությունների և առաջարկների ներկայացում, քննարկումների անցկացում: | 1.2. Անցկացված է աշխատանքային խմբի տարեկան առնվազն 4 հանդիպում, շահագրգիռ մարմինների ներկայացուցիչներից կազմված աշխատանքային խմբում ներկայացված են պարբերական տարեկան հաշվետվությունները: | Հաշվետու տարվա ավարտ |
|
| 1.3. Հակակոռուպցիոն ռազմավարության հաղորդակցության շուրջ քաղաքացիական հասարակության հետ համագործակցություն, գործընկեր ՔՀԿ-ների և ԶԼՄ-երի հետ պարբերական հանդիպումների անցկացում համատեղ գործողությունների իրականացման նպատակով։ | 1.3. Գործընկեր ՔՀԿ-ների, ԶԼՄ-երի և շահագրգիռ այլ մարմինների և խմբերի հետ տարվա ընթացքում անցկացված է առնվազն 3 հանդիպում համատեղ գործողությունների իրականացման նպատակով։ | Հաշվետու տարվա ավարտ |
|
| 2. Հակակոռուպցիոն ռազմավարության և դրանից բխող 2023-2026թթ. գործողությունների ծրագրի իրականացման ընթացիկ լուսաբանում: | 2.1. Հակակոռուպցիոն ռազմավարության շրջանակներում իրականացվող գործողությունների լուսաբանում (մամուլի հաղորդագրություններ, հարցազրույցներ, ճեպազրույցներ): | 2.1. Տարվա ընթացքում ապահովված է հակակոռուպցիոն ռազմավարության շրջանակներում իրականացվող գործողությունների, հակակոռուպցիոն քաղաքականության խորհրդի կողմից քննարկումների, որոշումների լուսաբանումը: | 2024-2026թթ | Արդարադատության նախարարություն  Հակակոռուպցիոն հաղորդակցության միջգերատեսչական աշխատանքային խումբ  (համաձայնությամբ)  Հակակոռուպցիոն ռազմավարության իրականացման գործընթացում ներգրավված մարմիններ  (համաձայնությամբ) |  |
| 2.2. Հակակոռուպցիոն ռազմավարության շրջանակներում իրականացված գործողությունների արդյունքները, օրենսդրական հիմնական փոփոխությունները ներկայացնող տեղեկատվական նյութերի (ինֆոգրաֆիկա, վիզուալ նյութեր, անիմացիա և ռեպորտաժ) պատրաստում, քննարկումների և միջոցառումների կազմակերպում: | 2.2. Տարվա ընթացքում պատրաստված է առնվազն 4 տեղեկատվական նյութեր, հրապարակված է սոցիալական մեդիայի հարթակներում։  Պատրաստված և հրապարակված են ռազմավարության արդյունքները նկարագրող առնվազն 2 տեսահոլովակ։ | Հաշվետու տարվա ավարտ |
| 2.3. Օրենսդրական հիմնական բարեփոխումների վերաբերյալ ՔՀԿ ներկայացուցիչների հետ հանրային քննարկումների անցկացում, պրեզենտացիաների ներկայացում: | 2.3. Օրենսդրական հիմնական բարեփոխումների վերաբերյալ անցկացված է 3 քննարկում ՔՀԿ ներկայացուցիչների հետ: | 2024-2026թթ. |
| 2.4. Հակակոռուպցիոն ռազմավարության իրականացման համար պատասխանատու գերատեսչությունների ներկայացուցիչների տարեկան ամփոփիչ ասուլիսի/քննարկման կազմակերպում: | 2.4. Կազմակերպված է հաշվետու տարվա ավարտին 1 միասնական ասուլիս: Ասուլիսի ժամանակ բանախոսների ելույթները և հարցերի պատասխանները սղագրված են և հրապարակված համապատասխան գերատեսչությունների պաշտոնական կայքէջերում:  Ասուլիսի արդյունքում ներկայացված է մեդիամոնիթորինգի հաշվետվություն: | Հաշվետու տարվա ավարտ |  |
| 3․ Հակակոռուպցիոն մոնիթորինգի և գնահատման էլեկտրոնային հարթակի կատարելագործում | 3.1. Հակակոռուպցիոն մոնիթորինգի և գնահատաման էլեկտրոնային հարթակի մասին հանրային իրազեկվածության բարձրացման ուղղությամբ միջոցառումների իրականացում: | 3.1. Երկլեզու /հայերեն, անգլերեն/ հարթակը մեկնարկած է:  Հաստատված է միասնական տեղեկատվական հարթակի ձևաչափը, գործարկման և կոնտենտի գեներացման գործիքակազմը:  Հարթակի մասին իրազեկվածության բարձրացման նպատակով ստեղծված և հանրայնացված է՝   * մամուլի հաղորդագրություն * ռեպորտաժ * QR կոդ պարունակող բաներներ/բուկլետներ | 2025թ. երկրորդ կիսամյակ | ՀՀ արդարադատության նախարարություն  Հակակոռուպցիոն ռազմավարության իրականացման գործընթացում ներգրավված մարմիններ  (համաձայնությամբ)  Հակակոռուպցիոն հաղորդակցության միջգերատեսչական աշխատանքային խումբ  (համաձայնությամբ) | Օրենքով չարգելված միջոցներ |
| 3.2. Հակակոռուպցիոն ռազմավարության հաղորդակցման հաշվետվությունների ներկայացման համար առանձին բաժնի ստեղծում: | 3.2. Բաժնում հրապարակված են հակակոռուպցիոն ռազմավարության հաղորդակցության տարեկան հաշվետվությունները: | 2025-2026թթ. |
| 4․ ԱՆ պաշտոնական կայքէջում հակակոռուպցիոն բարեփոխումներին նվիրված հատուկ բաժնի ստեղծում | 4.1. ԱՆ պաշտոնական կայքէջում հակակոռուպցիոն բարեփոխումներին նվիրված հատուկ բաժնի ստեղծում: | 4.1. Մեկնարկած է ԱՆ պաշտոնական կայքէջում հակակոռուպցիոն բարեփոխումներին նվիրված հատուկ բաժին: | 2024թ. մարտ | ՀՀ արդարադատության նախարարություն | Օրենքով չարգելված միջոցներ |
| 4.2. Բաժնի միջոցով հանրայնացվում են հակակոռուպցիոն ռազմավարությունից բխող իրազեկման արշավները, «Հակակոռուպցիոն իրազեկման շաբաթ» միջոցառման լուսաբանումը: | 4.2. Հանրայնացված են հակակոռուպցիոն ռազմավարությունից բխող գործողությունների արդյունքները, «Հակակոռուպցիոն իրազեկման շաբաթ» միջոցառման վերաբերյալ, ինչպես նաև հաղորդակցման գործողությունների ծրագրից բխող այլ իրազեկող նյութերը: | 2024-2026թթ. |
| 4.3. Բաժնում հրապարակված են հակակոռուպցիոն ոլորտային ուղղությունների մասին տեսահոլովակներ և նյութեր /նոր և նախկինում պատրաստված/։ | 4․3. Պատրաստված են կրթական և իրազեկման տեսահոլովակներ և հրապարակված են կայքում, սոցիալական մեդիայի հարթակներում և ապահովված է առնվազն 1000 դիտում: | 2024-2026թթ. |
| 5. «Հակակոռուպցիոն իրազեկման շաբաթ» ամենամյա միջոցառում | 5.1. Կոռուպցիայի դեմ պայքարի միջազգային օրվան ընդառաջ «Հակակոռուպցիոն իրազեկման շաբաթ» միջոցառման բրենդի ստեղծում, գրաֆիկական ստանդարտների մշակում՝ միջոցառման բրենդինգին համապատասխան: | 5.1․ Մշակված է «Հակակոռուպցիոն իրազեկման շաբաթ» միջոցառման բրենդբուքի տեխնիկական նկարագիրը, ստեղծված է բրենդբուքը: | Հաշվետու տարվա  դեկտեմբերի առաջին տասնօրյակ | ՀՀ արդարադատության նախարարություն  Հակակոռուպցիոն ռազմավարության իրականացման գործընթացում ներգրավված մարմիններ  (համաձայնությամբ)  Հակակոռուպցիոն հաղորդակցության միջգերատեսչական աշխատանքային խումբ  (համաձայնությամբ)  Համագործակցությամբ՝ ՔՀԿ-ներ, միջազգային կազմակերպություններ  (համաձայնությամբ) | Օրենքով չարգելված միջոցներ |
| 5.2. «Հակակոռուպցիոն իրազեկման շաբաթ» միջոցառման շրջանակներում միջոցառումների կազմակերպում՝   * կլոր սեղան-քննարկումներ մարզերում և Երևանում, * հակակոռուպցիոն իրավական աշխատաժողովի անցկացում: | 5.2. Հաստատված է «Հակակոռուպցիոն իրազեկման շաբաթ» միջոցառումների ժամանակացույցը: ՔՀԿ, ուսումնական հաստատությունների ներկայացուցիչների հետ հստակեցված է համատեղ միջոցառումների շրջանակը:  Կազմակերպված է առնվազն 3 միջոցառում Երևանում և ՀՀ մարզերում:  Պետական մարմինների , ՏԻՄ-երի, քաղաքացիական հասարակության և լրագրողների մասնակցությամբ անցկացվել է կլոր-սեղան քննարկում՝ ներկայացնելով ոլորտային ուղղություններով հակակոռուպցիոն ռազմավարության շրջանակներում իրականացված քայլերը և մարտահրավերները:  Հրապարակված է առնվազն 3 ամփոփիչ մամուլի հաղորդագրություն և 3 գրավիչ սոցիալական մեդիայի կոնտենտ՝ նկարներով, կարճ վիդեոներով և գրաֆիկաներով՝ շաբաթվա ընթացքում կազմակերպվող միջոցառումների մասին իրազեկման նպատակով: | Հաշվետու տարվա  դեկտեմբերի առաջին տասնօրյակ |
| 5.3. Կոռուպցիայի դեմ պայքարի և կանխարգելման գործողություններում ներգրավված մարմինների ղեկավարների/տեղակալների/ներկայացուցիչների հարցազրույցների կազմակերպում։ | 5.3. Կոռուպցիայի դեմ պայքարի և կանխարգելման գործողություններում ներգրավված և այլ շահագրգիռ մարմինների ղեկավար կազմի և/կամ այլ ներկայացուցիչների հետ կազմակերպված է առնվազն 1 հարցազրույց: | Հաշվետու տարվա  դեկտեմբերի առաջին տասնօրյակ |
| 5.4. Կոռուպցիայի կանխարգելման օրվան նվիրված համաժողովի անցկացում՝ պանելային քննարկումների կամ այլ ձևաչափով, ՀՀ պետական մարմինների, միջազգային գործընկերների ու կազմակերպությունների բարձրաստիճան ղեկավարության /հնարավորության դեպքում/, քաղաքացիական հասարակության ներկայացուցիչների, լրագրողների մասնակցությամբ: | 5.4. Ապահովված է համաժողովին առնվազն 30 մասնակից պետական մարմիններից, քաղաքացիական հասարակության ներկայացուցիչներից, միջազգային գործընկերներներից,  լրագրողներից, գործարար և մասնավոր ոլորտի ներկայացուցիչներից:  Միջոցառման լուսաբանման համար ապահովված է ԶԼՄ ներկայացուցիչների մասնակցությունը:  ԶԼՄ-երում ապահովված է միջոցառման մասին հոդվածի տպագրություն, որը կներառի միջոցառման նկարներն ու բանախոսների հիմնական մտքերը, ինչպես նաև այլ անհրաժեշտ նյութեր։ | 2025թ․  դեկտեմբերի առաջին տասնօրյակ |
| 5.5. «Հակակոռուպցիոն իրազեկման շաբաթ» միջոցառման ընթացքում անցկացված միջոցառումների ամփոփիչ տեսանյութի պատրաստում և հրապարակում: | 5.5. Ամփոփիչ տեսանյութը հրապարակված է Արդարադատության նախարարության պաշտոնական կայքում և սոցիալական մեդիայի հարթակներում: | Հաշվետու տարվա  դեկտեմբերի առաջին տասնօրյակ |
| 6. Իրավաբանական անձանց իրական շահառուների հայտարարագրման վերաբերյալ իրազեկվածության բարձրացում | 6.1. Արդարադատության նախարարության ներկայացուցիչների հարցազրույցների կազմակերպում թեմայի շուրջ։ | 6.1. Ապահովված է Արդարադատության նախարարության ներկայացուցչի՝ իրավաբանական անձանց իրական շահառուների հայտարարագրման վերաբերյալ առնվազն 1 հարցազրույց։ | 2025թ․ ավարտ | ՀՀ արդարադատության նախարարություն  ՀՀ ԱՆ պետական ռեգիստրի գործակալություն  Հակակոռուպցիոն ռազմավարության իրականացման գործընթացում ներգրավված մարմիններ  (համաձայնությամբ)  Հակակոռուպցիոն հաղորդակցության միջգերատեսչական աշխատանքային խումբ  (համաձայնությամբ)  Համագործակցությամբ՝ ՔՀԿ-ներ, միջազգային կազմակերպություններ, խմբագրություններ  (համաձայնությամբ) | Օրենքով չարգելված միջոցներ |
| 6.2. Իրավաբանական անձանց իրական շահառուների հայտարարագրման հարթակի վերաբերյալ անիմացիայի/տեսանյութի ստեղծում։ | 6.2. Ստեղծված է Իրավաբանական անձանց իրական շահառուների հայտարարագրման հարթակի վերաբերյալ 1 անիմացիա/տեսանյութ, որը հրապարակված է հեռուստատեսությամբ, սոցիալական մեդիայի հարթակներում։ | 2024թ. ավարտ |
| 6.3. Իրավաբանական անձանց իրական շահառուների հայտարարագրման հարթակի վերաբերյալ անիմացիայի/տեսանյութի ստեղծում։ | 6.3. Ստեղծված է Իրավաբանական անձանց իրական շահառուների հայտարարագրման հարթակի վերաբերյալ 1 անիմացիա/տեսանյութ, որը հրապարակված է հեռուստատեսությամբ, սոցիալական մեդիայի հարթակներում։ | 2024թ. երկրորդ կիսամյակ |
|
| 7․ Հակակոռուպցիոն հանցագործություններով ընթացող քննությունների վերաբերյալ հանրային իրազեկման բարձրացում: | 7.1․ Հակակոռուպցիոն հանցագործություններով ընթացող քննությունների վիճակագրության պարբերական հանրայնացում: | 7.1․ Տարվա ընթացքում հանրայնացված է հակակոռուպցիոն հանցագործություններով ընթացող քննությունների վերաբերյալ վիճակագրությունը: | Հաշվետու տարվա ավարտ | ՀՀ արդարադատության նախարարություն  Հակակոռուպցիոն կոմիտե (համաձայնությամբ)  Գլխավոր դատախազություն  (համաձայնությամբ)  Հակակոռուպցիոն հաղորդակցության միջգերատեսչական աշխատանքային խումբ  (համաձայնությամբ)  Համագործակցությամբ՝ ՔՀԿ-ներ, միջազգային կազմակերպություններ, խմբագրություններ  (համաձայնությամբ) | Օրենքով չարգելված միջոցներ |
| 7.2. Հակակոռուպցիոն հանցագործություններով ընթացող քննությունների արդյունքների, պետությանը պատճառված և վերականգնված վնասի ներկայացում համապատասխան երաշխիքների պահպանմամբ՝  - հարցազրույցների  - ռեպորտաժների ձևաչափով: | 7․2․ Հակակոռուպցիոն հանցագործություններով ընթացող քննությունների արդյունքների վերաբերյալ կազմակերպված է՝  - 2 հարցազրույց  - 2 ռեպորտաժ:  Հարցազրույցները սղագրված և հրապարակված են համապատասխան մարմնի կայքում։ | Հաշվետու տարվա ավարտ |
| 7.3․ Պետության, հասարակական կյանքի տարբեր ոլորտների, անվտանգության վրա կոռուպցիայի բացասական հետևանքների մասին մարդկային պատմությունների ներկայացում՝ համապատասխան երաշխիքների պահպանմամբ: | 7.3․ Կազմակերպված է ռադիոհարցազրույցներ/քննարկումներ՝ պետական մարմինների , ՔՀԿ ներկայացուցիչների, անհրաժեշտության դեպքում հետաքննող լրագրողների մասնակցությամբ՝ ներկայացնելու կոռուպցիայի ազդեցությունը կոնկրետ ոլորտներում, ինչպես նաև ներկայացնելու կոռուպցիայի դեմ պայքարի հաջող պատմություններ: | 2024-2026թթ. |
| 7.4. ԲՈՒՀ-երի ուսանողների համար շրջայցերի կազմակերպում հակակոռուպցիոն մարմիններ: | 7.4. Տարվա ընթացքում կազմակերպված է առնվազն 1 շրջայց։ | Հաշվետու տարվա ավարտ |
|  |  |  |
| 8․ Բարեվարքության ուսումնասիրության կարգավորումների հիման վրա դատավորների, դատախազների և քննիչների բարեվարքության ուսումնասիրության վերաբերյալ հանրային իրազեկում | 8․1․ Օրենսդրական փոփոխությունների մասին հանրային իրազեկման նպատակով՝  - արդարադատության նախարարության և/կամ շահագրգիռ մարմինների ներկայացուցիչների հարցազրույցների կազմակերպում  -ռեպորտաժի պատրաստում։ | 8.1․ Օրենսդրական փոփոխությունների մասին հանրային իրազեկման նպատակով՝  - անցկացված է առնվազն 1 հարցազրույց,  - պատրաստված է առնվազն 1 ռեպորտաժ | 2024թ. ավարտ | ՀՀ արդարադատության նախարարություն  Կոռուպցիայի կանխարգելման հանձնաժողով (համաձայնությամբ)  Հակակոռուպցիոն հաղորդակցության միջգերատեսչական աշխատանքային խումբ  (համաձայնությամբ)  Համագործակցությամբ՝ ՔՀԿ-ներ, միջազգային կազմակերպություններ,  (համաձայնությամբ) | Օրենքով չարգելված միջոցներ |
| 9․ Ազդարարման համակարգի վերաբերյալ իրազեկվածության բարձրացում | 9.1. Տեսահոլովակների շարքի պատրաստում՝ ներկայացնելով, թե ինչ է կոռուպցիան և ինչպես քաղաքացին կարող է ազդարարել դրա մասին։ | 9.1. Պատրաստված և հանրայնացված է առնվազն 2 կարճ տեսահոլովակ, ապահովված է ցուցադրությունը հեռուստատեսությամբ, հրապարակումը կայքերում և սոցիալական մեդիայի հարթակներում: | 2025-2026թթ. | ՀՀ արդարադատության նախարարություն  Հակակոռուպցիոն հաղորդակցության միջգերատեսչական աշխատանքային խումբ  (համաձայնությամբ)  Համագործակցությամբ՝ ՔՀԿ-ներ, միջազգային կազմակերպություններ, խմբագրություններ  (համաձայնությամբ) | Օրենքով չարգելված միջոցներ |
|
| 9.2. Ազդարարման համակարգի վերաբերյալ մասնագիտական քննարկումների կազմակերպում: | 9.2. Թվով 4 միջոցառման իրականացում՝ ՔՀԿ ներկայացուցիչների և միջազգային գործընկերների հետ համագործակցությամբ: | 2025-2026թթ. |
| 9.3. Ազդարարման համակարգի վերաբերյալ կրթական համակարգի համար իրազեկման միջոցառումների անցկացում (դպրոցներ, ԲՈՒՀ-եր): | 9.3. ՀՀ մարզերի և Երևանի ուսումնական հաստատություններում Ազդարարման համակարգի վերաբերյալ կրթական համակարգի համար իրազեկման միջոցառումների /առնվազն թվով 5/ կազմակերպում, այդ թվում՝ ինտերակտիվ սեմինարների ձևով: | 2025-2026թթ. |
| 10. Հանրային ծառայողների և հանրային պաշտոն զբաղեցնող անձանց կողմից նվերների ընդունման սահմանափակումների և թույլատրելի նվերների, դրանց տնօրինման կարգի վերաբերյալ իրազեկվածության բարձրացում | 10.1․ Հանրային ծառայողների և հանրային պաշտոն զբաղեցնող անձանց կողմից նվերների ընդունման սահմանափակումների և թույլատրելի նվերների, ինչպես նաև պետական սեփականություն համարվող նվերների տնօրինման մասին իրազեկող անիմացիաների և/կամ տեսանյութերի պատրաստում: | 10.1․ Պատրաստված է առնզազն 2 անիմացիոն հոլովակ կամ տեսանյութ, հանրայնացված են հեռուստատեսությունով, կայքերով, սոցիալական մեդիայի հարթակներով: | 2024թ. երկրորդ կիսամյակ | ՀՀ արդարադատության նախարարություն  Հակակոռուպցիոն հաղորդակցության միջգերատեսչական աշխատանքային խումբ  (համաձայնությամբ)  Համագործակցությամբ՝ ՔՀԿ-ներ, միջազգային կազմակերպություններ, խմբագրություններ  (համաձայնությամբ) | Օրենքով չարգելված միջոցներ |
| 10.2. Արդարադատության նախարարության/շահագրգիռ պետական մարմինների ներկայացուցիչների պարբերական հարցազրույցներ՝ ներկայացնելու կանոնակարգարման փոփոխությունները, նվերների հասկացությունը, ներմուծված սահմանափակումները: | 10.2. Տարվա ընթացքում ապահովված է Արդարադատության նախարարության/շահագրգիռ մարմինների ներկայացուցիչների առնվազն 2 հարցազրույց։ Հարցազրույցները սղագրված և հրապարակված են համապատասխան մարմնի կայքում։ | 2024թ. երկրորդ կիսամյակ |
| 10.3․ Հանրային քննարկումների կազմակերպում։ | 10.3․ Նվերների թույլատրելիության և թույլատրելի նվերների, պետական սեփականություն դարձած նվերների տնօրինման կարգի շուրջ կազմակերպված է 2 քննարկում պետական մարմինների և քաղաքացիական հասարակության ներկայացուցիչների հետ։ | 2024թ. առաջին կիսամյակ |
| 10.4. Հանրային ծառայողների համար կրթական, իրազեկման հանդիպում-քննարկումների կազմակերպում: | 10.4. Տարվա ընթացքում անցկացվել են առնվազն 2 կլոր-սեղան քննարկումներ Երևանում և մարզերում հանրային ծառայողների համար՝ յուրաքաչյուրին առնվազն 20 հոգու մասնակցությամբ: | 2024թ. երկրորդ կիսամյակ |
| 11․ Բարձրացնել բիզնես համայնքի իրազեկվածության մակարդակն իրենց իրավունքների արդյունավետ միջոցների պաշտպանության և հակակոռուպցիոն մեխանիզմների վերաբերյալ | 11․1․Կազմակերպվել և իրականացվել են իրազեկվածության բարձրացմանն ուղղված միջոցառումներ բիզնես համայնքի շրջանում՝ իրենց իրավունքների արդյունավետ միջոցների պաշտպանության և հակակոռուպցիոն մեխանիզմների վերաբերյալ։ | 11․1․ Իրականացված են իրազեկվածության բարձրացման առնվազն 2 միջոցառումներ բիզնես համայնքի շրջանում՝ իրենց իրավունքների արդյունավետ միջոցների պաշտպանության և հակակոռուպցիոն մեխանիզմների վերաբերյալ։ | 2024թ. երկրորդ կիսամյակ | ՀՀ արդարադատության նախարարություն  Հակակոռուպցիոն հաղորդակցության միջգերատեսչական աշխատանքային խումբ  (համաձայնությամբ)  Համագործակցությամբ՝ ՔՀԿ-ներ, միջազգային կազմակերպություններ, խմբագրություններ  (համաձայնությամբ) | Օրենքով չարգելված միջոցներ |
| 11․2․ Կազմակերպվել և իրականացվել են իրազեկվածության բարձրացմանն ուղղված միջոցառումներ բիզնես համայնքի շրջանում՝ իրենց իրավունքների արդյունավետ միջոցների պաշտպանության և հակակոռուպցիոն մեխանիզմների վերաբերյալ։ | 11․2․ Իրականացված են իրազեկվածության բարձրացման առնվազն 2 միջոցառումներ բիզնես համայնքի շրջանում՝ իրենց իրավունքների արդյունավետ միջոցների պաշտպանության և հակակոռուպցիոն մեխանիզմների վերաբերյալ։ | 2025թ․ երկրորդ կիսամյակ |
| 12. Հակակոռուպցիոն և հաղորդակցության ոլորտի վերապատրաստման դասընթացներ | 12.1․ Հաղորդակցության ոլորտում վերապատրաստման կարիքների գույքագրում, դրա հիման վրա դասընթացների ցանկի կազմում, մշակում և իրականացում հակակոռուպցիոն ոլորտի պետական մարմինների հաղորդակցության բաժինների աշխատակիցների համար։ | 12.1․ Գույքագրված են համապատասխան անձնակազմի հիմնական կարիքներն ու դրանց վրա մշակվել է անհրաժեշտ դասընթացների ցանկը։  Ապահովված է յուրաքանչյուր դասընթացին առնվազն 5 պետական գերատեսչությունների ներկայացուցիչների մասնակցությունը, որոնք մասնակցում եմ հակակոռուպցիոն բարեփոխումների իրականացմանը: Մինչև 2026թ. ապահովված է հաղորդակցության պատասխանատուների 70 տոկոսի մասնակցությունը կարողությունների զարգացման դասընթացներին: | Հաշվետու տարվա ավարտ | ՀՀ արդարադատության նախարարություն  Հակակոռուպցիոն հաղորդակցության միջգերատեսչական աշխատանքային խումբ  (համաձայնությամբ)  Համագործակցությամբ՝ ՔՀԿ-ներ, միջազգային կազմակերպություններ, խմբագրություններ  (համաձայնությամբ) | Օրենքով չարգելված միջոցներ |
| 12.2․ Հակակոռուպցիոն թեմաներով բանախոսների համար հանրային խոսքի և լրատվամիջոցների հետ աշխատանքի վերապատրաստման դասընթացների կազմակերպում: | 12.2․ Հակակոռուպցիոն գործողությունների պաշտոնական բանախոսների համար տարվա ընթացքում կազմակերպված է առնվազն 1 վերապատրաստման դասընթաց։ | Հաշվետու տարվա 1-ին կիսամյակ |
| 13․ Հակակոռուպցիոն քաղաքականության վերաբերյալ հանրային կարծիքի հարցումների անցկացում | 13․1․ Հանրության տեղեկացվածությունը պետության հակակոռուպցիոն բարեփոխումների, հակակոռուպցիոն մարմինների գործունեության և կոռուպցիայի դեմ պայքարում պետության քաղաքականության վերաբերյալ պարզելու և հաղորդակցման գործողությունների ծրագրի արդյունքը չափելու նպատակով՝  -հարցումների անցկացում  - շահառուների հետ ֆոկուս խմբային քննարկումների իրականացում | 13․1․ Հաղորդակցման գործողությունների ծրագրի ավարտին իրականացված է՝   * հանրային կարծիքի համընդհանուր հարցում * առնվազն 2 ֆոկուս խմբային քննարկում շահառուների հետ | 2026թ․ ավարտ | ՀՀ արդարադատության նախարարություն  Հակակոռուպցիոն հաղորդակցության միջգերատեսչական աշխատանքային խումբ  (համաձայնությամբ)  Համագործակցությամբ՝ ՔՀԿ-ներ, միջազգային կազմակերպություններ, խմբագրություններ  (համաձայնությամբ) | Օրենքով չարգելված միջոցներ |